ინგრიდ კრეჩმერი

ინგრიდ კრეჩმერი (დ. 22 თებერვალი, 1939 – გ. 22 იანვარი, 2011) — ავსტრიელი კარტოგრაფი და გეოგრაფი, რომელმაც გამოაქვეყნა მრავალი ნაშრომი კარტოგრაფიული კვლევის სფეროში.   იყო მსოფლიოში ერთ-ერთი უძველესი გეოგრაფიული საზოგადოების, ავსტრიის გეოგრაფიული საზოგადოების, გენერალური მდივანი , 2004 წელს კი გახდა ამ ორგანიზაციის პირველი ქალი პრეზიდენტი.

პირადი ცხოვრება
ინგრიდის დედა მშობიარობას გადაჰყვა, როდესაც ინგრიდი 6 წლის იყო, მამა იყო ინჟინერი ლინცში, ავსტრიაში. პატარა ინგრიდს ხშირად ევალებოდა თავისი  უმცროსი და-ძმის მოვლა.

1957 წელს ინგრიდმა დაიწყო გეოგრაფიისა და ევროპული ეთნოლოგიის შესწავლა ვენის უნივერსიტეტში. ამ პერიოდში მისი ატლასები გამოქვეყნდა ავსტრიის ეთნოლოგიურ ატლასში (Österreichischer Volkskunde-Atlas) და საბოლოოდ გახდა ამ გამოცემის დირექტორი. იგი იყო ვენის უნივერსიტეტის კარტოგრაფიის პროფესორის, ერიკ არნბერგერის ასისტენტი.

ინგრიდმა თავისი სადისერტაციო ნაშრომი წარადგინა 1974 წელს. 1988 წელს დაინიშნა კარტოგრაფიის სრულ პროფესორად.

გამოქვეყნებული ნაშრომები
 Lexikon zur Geschichte der Kartographie (1986) 
 Atlantes Austriaci: Österreichische Atlanten 1561–1994-ის მე-3 ტომი (1995) 
 Österreichische Kartographie: Von den Anfängen im 15. Jahrhundert bis zum 21. Jahrhundert (2004) იყო სახელმძღვანელო ავსტრიულ კარტოგრაფიაზე, რომლის თანაავტორებიც იყვნენ ფრანც ვავრიკი და იოჰანეს დორფლინგერი 

გამოქვეყნებული Imago Mundi-ში
[წყაროს რედაქტირება]
ინგრიდი ხშირად აქვეყნებდა სტატიებს Imago Mundi-ში. ძირითადად 1988 და 1991 წლებში, ასევე ნეკროლოგი კოლეგაზე 2004 წელს.

 The mapping of Austria in the twentieth century (1991)
 The First and Second Austrian School of Layered Relief Maps in the Nineteenth and Early Twentieth Centuries (1988)
 Wolfgang Scharfe (1942-2003) (2004)

სქოლიო

კატეგორია:დაბადებული 22 თებერვალი
კატეგორია:დაბადებული 1939
კატეგორია:ცნობილი ადამიანები
კატეგორია:ავსტრიელი გეოგრაფები